บิ๊กป้อม แย้มไร้ชี้ผิดถูก ผลสอบ ราชภักดิ์ เตรียมแถลง 30 ธ.ค.
ประวิตร ชี้ผลสอบ ราชภักดิ์ ไร้ชี้ผิด-ถูก เล็งเปิดซองรายชื่อผู้มีอิทธิพล ส่งคนลงพื้นที่คัดกรอง ลั่นเอาผิดหมดรวมถึงคนมีสี สั่งคุมเข้มปีใหม่ ตั้งวอร์รูมพื้นที่ติดตามสถานการณ์ จับตาแหล่งเคาต์ดาวน์หวั่นป่วน,เมื่อวันที่ 24 ธ.ค.58 ที่กองบัญชาการกองทัพภาคที่ 1 พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคงและรมว.กลาโหม กล่าวถึงกรณีที่กลุ่มนักศึกษาจะร้องทุกข์กล่าวโทษเจ้าหน้าที่รัฐละเมิดสิทธิ์ จากการควบคุมตัวหลังจากเคลื่อนไหวตรวจสอบโครงการราชภักดิ์ว่า อยากถามว่าเขาจะมาตรวจสอบได้อย่างไร และอยากรู้ว่าจะตรวจสอบอะไร เพราะไม่ใช่กรรมการ โดยการเดินทางไปก็เพื่อแสดงสัญลักษณ์ และต้องการทำให้เป็นประเด็น ซึ่งทำไม่ได้เพราะปัจจุบันมี พ.ร.บ.ชุมนุมสาธารณะ และประกาศคณะรักษาความสงบแห่งชาติ (คสช.) อยู่แล้ว ทั้งนี้เจ้าหน้าที่ไม่ได้ทำอะไร และไม่ได้ละเมิดสิทธิมนุษยชนเลย,จะมาบอกว่าเป็นประชาชนแล้วมาตรวจสอบทุจริต และเอาไฟฉายไปส่อง ถามว่าทำได้หรือไม่ ประชาชนมีสิทธิ์ไปตรวจสอบอย่างไร ไปเดินดูอย่างนั้นหรือ ถ้าไปสักการะกราบไหว้ก็เป็นอีกเรื่องหนึ่ง และเรื่องนี้เขาก็คงตอบไม่ได้ ที่พูดก็พูดกันไป พล.อ.ประวิตร กล่าว,พล.อ.ประวิตร กล่าวต่อว่า สื่ออย่าสอบถามเรื่องผลสอบข้อเท็จจริงโครงการก่อสร้างอุทยานราชภักดิ์ทุกวัน และไม่ต้องห่วง เพราะมีผลออกมาอย่างแน่นอน ขอให้รออีกเล็กน้อย ส่วนเรื่องจะจบหรือไม่ ก็ต้องดูข้อมูล เพราะตนตั้งกรรมการขึ้นมาไม่ใช่บอกว่าคนนั้นผิด หรือคนนี้ถูก ตนตั้งคณะกรรมการตรวจสอบข้อเท็จจริง รมว.กลาโหม กล่าวด้วยว่า ยังไม่ได้รับข้อมูลกรณีที่มีผู้ต้องหาคดียาเสพติดถูกควบคุมตัวที่ จ.ร้อยเอ็ด เสียชีวิตระหว่างอยู่กับเจ้าหน้าที่ แต่ทาง พล.อ.ธีรชัย นาควานิช ผู้บัญชาการทหารบก (ผบ.ทบ.) คงดูอยู่ พล.อ.ปรีชา จันทร์โอชา ปลัดกระทรวงกลาโหม เปิดเผยว่า พล.อ.ชัยชาญ ช้างมงคล รองปลัดกระทรวงกลาโหม ประธานคณะกรรมการสอบข้อเท็จจริง มีกำหนดการแถลงผลสอบในวันที่ 30 ธ.ค.นี้,เล็งเปิดรายชื่อผู้มีอิทธิพล,พล.อ.ประวิตร กล่าวในฐานะรองหัวหน้า คสช. ถึงความคืบหน้าการปราบปรามผู้มีอิทธิพลท้องถิ่นว่า ภายหลังจากที่ตนได้รายชื่อผู้มีอิทธิพลทั้งหมด ก็จะต้องดำเนินการตรวจสอบก่อน เพราะมีทั้งในส่วนของตำรวจ คสช. และทางจังหวัด ทั้งนี้ ตนจะส่งคนไปดูในพื้นที่เพื่อคัดกรองว่าใครใช่หรือไม่ ทั้งนี้ยังมีเวลาเหลืออีก 2 เดือน ในการดำเนินการตามกรอบระยะเวลา ถือเป็นหน้าที่ของตนที่จะต้องดูว่าใครเป็นใคร,เมื่อถามว่า มีตัวเลขหรือไม่ว่าผู้มีอิทธิพลมีจำนวนเท่าใด และเป็นตำรวจหรือทหาร พล.อ.ประวิตร กล่าวว่า ตนยังไม่ได้เปิดซองดูรายชื่อทั้งหมด จึงไม่สามารถประมาณจำนวนคนได้ ทั้งนี้ มองว่าทางเจ้าหน้าที่อาจเรียงรายชื่อตาม 16 กลุ่มผู้มีอิทธิพล แต่ตอนนี้ยังเปิดเผยไม่ได้ เพราะจะต้องเปิดซองรายชื่อร่วมกับคณะกรรมการ อย่างไรก็ตาม หากพบว่ามีตำรวจและทหารเข้าไปเกี่ยวข้องก็ต้องดำเนินการเอาผิดตามกฎหมายทุกอย่าง,สั่งตั้งวอร์รูมคุมเข้มปีใหม่,พล.อ.ประวิตร กล่าวถึงมาตรการการดูแลรักษาความปลอดภัยในช่วงปีใหม่ว่า จะบูรณาการการทำงานร่วมกัน เพื่อให้การทำงานมีประสิทธิภาพ โดยการแบ่งความรับผิดชอบในแต่ละพื้นที่ ทั้งนี้ตนได้เน้นย้ำทุกเรื่องในเรื่องดูแลความปลอดภัยช่วงเทศกาล เพื่อเป็นของขวัญให้แก่ประชาชน โดยจะไม่ให้มีเหตุการณ์ความรุนแรงเกิดขึ้น ส่วนกรณีที่ ผบ.ทบ.สั่งการให้ทุกหน่วยทหารตรวจเข้มผู้ขับขี่ที่ดื่มสุรานั้น ทุกอย่างต้องเป็นไปตามกฎหมาย เพราะหากดื่มสุราเมาแล้วขับรถ จะทำความเดือดร้อนให้กับคนอื่นจนถึงขั้นเสียชีวิตได้ สำหรับกรณีที่จะดำเนินการยึดรถผู้ขับขี่นั้น เป็นการยึดเพียงชั่วคราวแล้วก็คืน ไม่ใช่การยึดถาวร,ในส่วนของพื้นที่เคาต์ดาวน์นั้น เราห่วงทุกพื้นที่ ซึ่งทางเจ้าหน้าที่ได้ดูแลทั้งหมด ไม่ว่าจะสนามหลวงหรือเซ็นทรัลเวิลด์ ทุกพื้นที่ที่จะจัดงานเคาต์ดาวน์ เพื่อกำหนดแผนรักษาความปลอดภัยร่วมกัน นอกจากนี้ในแต่ละพื้นที่จะมีการตั้งวอร์รูม เพื่อติดตามสถานการณ์ ทั้งใน กทม.และต่างจังหวัด ผมได้เน้นย้ำไปกับผู้ว่าราชการฯ ทุกจังหวัด ให้เข้มงวดดูแลรักษาความปลอดภัย โดยบูรณาการการทำงานระหว่างทหาร ตำรวจและฝ่ายปกครอง เราจะทำให้ดีที่สุดเพื่อเป็นของขวัญปีใหม่ให้กับประชาชน พล.อ.ประวิตร กล่าว
ประวิตร ชี้ผลสอบราชภักดิ์ ไร้ชี้ผิด-ถูก เล็งเปิดซองรายชื่อผู้มีอิทธิพล ส่งคนลงพื้นที่คัดกรอง ลั่นเอาผิดหมดรวมถึงคนมีสี สั่งคุมเข้มปีใหม่ ตั้งวอร์รูมพื้นที่ติดตามสถานการณ์ จับตาแหล่งเคาต์ดาวน์
อุทยานราชภักดิ์,ผลสอบ,ประวิตร วงษ์สุวรรณ,นักศึกษา,กลุ่มประชาธิปไตยศึกษา,จ่านิว,ทุจริต,ผู้มีอิทธิพล,ปราบปราม,เปิดรายชื่อ,ปีใหม่,ความปลอดภัย,ตั้งวอร์รูม,บิ๊กป้อม,เมาแล้วขับ,ข่าว,ไทยรัฐออนไลน์,ข่าวการเมือง